[pic] | COMISIA COMUNITĂŢILOR EUROPENE |

Bruxelles, 9.12.2008

COM(2008)848 final

2005/0236 (COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziția comună adoptată de Consiliu în vederea adoptării unei directive a Parlamentului European și a Consiliului cu privire la respectarea obligațiilor statelor de pavilion

(Text cu relevanță pentru SEE)

2005/0236 (COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziția comună adoptată de Consiliu în vederea adoptării unei directive a Parlamentului European și a Consiliului cu privire la respectarea obligațiilor statelor de pavilion

(Text cu relevanță pentru SEE)

1. ISTORICUL DOSARULUI

Data transmiterii propunerii către Parlamentul European și Consiliu [document COM(2005) 586 final – 2005/0236COD]: | 17.2.2006 |

Data avizului Comitetului Economic și Social European: | 13.9.2006 |

Data avizului Comitetului Regiunilor | 15.6.2006 |

Data avizului Parlamentului European, prima lectură: | 29.3.2007 |

Data adoptării poziției comune: | 9.12.2008 |

2. OBIECTIVUL PROPUNERII COMISIEI

Având în vedere disparitățile majore care persistă, inclusiv în interiorul UE, în privința respectării de către statele de pavilion a obligațiilor lor internaționale în materie de siguranță maritimă și de prevenire a poluării provocate de nave, propunerea vizează să asigure îndeplinirea de către statele membre a obligațiilor lor într-un mod concret și coordonat.

3. OBSERVA ȚII CU PRIVIRE LA POZIȚIA COMUNĂ

Comisia ia notă de faptul că, după ce a exprimat o opoziție de principiu față de propunere în sesiunea din aprilie 2008, Consiliul a considerat necesară retragerea din partea dispozitivă a anumitor dispoziții importante, precum cele referitoare la ratificarea convențiilor internaționale și la aplicarea obligatorie în Comunitate a Codului Organizației Maritime Internaționale (OMI) referitor la statele de pavilion.

Cu toate că textul asupra căruia Consiliul și-a exprimat acordul este astfel mai puțin ambițios decât cel propus de Comisie, aceasta constată că în special următoarele obligații care revin statelor membre se mențin în poziția comună:

- de a verifica respectarea normelor internaționale de către o navă înainte de a o autoriza să arboreze pavilionul lor;

- de a face ca navele care arborează pavilionul lor, reținute în cadrul unui control de către statul portului, să fie aduse în stare de conformitate cu convențiile OMI pertinente;

- până când regimul de audit al OMI devine obligatoriu, de a supune propriile administrații maritime unui astfel de audit și de a face publice rezultatele acestuia;

- de a institui un sistem de management al calității administrațiilor lor maritime, certificat conform standardelor internaționale;

- pentru statele membre al căror pavilion ar figura pe lista neagră sau, timp de doi ani consecutivi, pe lista gri a Memorandumului de înțelegere de la Paris privind controlul statului portului, de a raporta Comisiei cauzele ineficienței.

Aceste dispoziții obligatorii sunt de natură să încurajeze ameliorarea calității pavilioanelor europene celor mai ineficiente.

4. CONCLUZII

Comisia ia act de angajamentul ferm exprimat de statele membre, inclus în declarația la care au subscris reprezentanții acestora în cadrul Consiliului: a) de a ratifica principalele convenții internaționale în materie de siguranță maritimă; b) de a aplica statului de pavilion Codul OMI și administrațiilor maritime sistemul de audit aferent și c) de a încuraja OMI să facă aceste două instrumente obligatorii la nivel mondial.

În consecință, ținând cont și de cele menționate anterior, Comisia sprijină poziția comună pe care Consiliul a adoptat-o cu unanimitate, deoarece ea implică o valoare adăugată, trebuind să aibă drept rezultat atât o îmbunătățire efectivă a calității pavilioanelor europene, cât și condiții de concurență în Comunitate prin care să se garanteze că alegerea pavilionului nu se poate face în funcție de cel mai scăzut nivel de exigență.